OpenLLM-France/wikimedia huggingface dataset:
# Borocookeïta

La borocookeïta és un mineral de la classe dels silicats, que pertany al grup de la clorita. Rep el seu nom per la seva composició i la seva relació amb la cookeïta.

## Característiques

La borocookeïta és un silicat de fórmula química Li$_{1+3x}$Al$_{4-x}$(BSi₃O$_{10}$)(OH)₈. Va ser aprovada com a espècie vàlida per l'Associació Mineralògica Internacional l'any 2000. La seva duresa a l'escala de Mohs és 3.
Segons la classificació de Nickel-Strunz, la borocookeïta pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta al filó de la pegmatita Sosedka, un dipòsit de turmalines situat al camp de pegmatites de Malkhan, a la localitat de Krasnyi Chikoy (Krai de Zabaikàlie, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Borocookeite» (en anglès). Mindat. [Consulta: 11 abril 2019].
* ↑ «Sosedka pegmatite vein, Malkhan pegmatite field (Malchan; "Malechansk"), Krasnyi Chikoy, Chitinskaya Oblast, Zabaykalsky Krai, Russiai» (en anglès). Mindat. [Consulta: 11 abril 2019].
# Bernardino Semán González

Bernardino Semán González (Santa Cruz de Tenerife, 1910 - Santa Cruz de Tenerife, 25 de febrer de 1943) fou un futbolista canari de la dècada de 1930.

## Trajectòria

Començà a destacar al club Salamanca de Tenerife, passant a continuació al CD Tenerife. Entre 1929 i 1931 fitxà pel FC Barcelona, on disputà 24 partits, cap d'ells d'oficial. Retornà al CD Tenerife. Després de la guerra civil jugà una temporada al RCD Espanyol, disputant tres partits a la màxima categoria. Retornà al CD Tenerife, on acabà la seva carrera. Va morir l'any 1943, molt jove, a causa d'una infecció respiratòria.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 4 5 «Perfil». fuerzaperica.com. Arxivat de l'original el 2017-09-06. [Consulta: 9 abril 2017].
* ↑ «El campeón canario». Mundo Deportivo, 07-04-1932. [Consulta: 9 abril 2017].

## Enllaços externs

* Bernardino Semán González a BDFutbol
# Bundi (desambiguació)

«Bundi» té aquests significats:
* Bundi, antic principat de la Rajputana al sud-est del territori, a l'agència Haraoti-Tonk.
* Bundi (ciutat), ciutat i municipalitat del Rajasthan, capital del districte de Bundi.
* Districte de Bundi, divisió administrativa de l'estat del Rajasthan a l'Índia, amb capital a Bundi.
# Briou

Briou és un municipi francès, situat al departament del Loir i Cher i a la regió de Centre – Vall del Loira. L'any 2007 tenia 111 habitants.

## Demografia
### Població

El 2007 la població de fet de Briou era de 111 persones. Hi havia 52 famílies, de les quals 12 eren unipersonals (4 homes vivint sols i 8 dones vivint soles), 24 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 48 eren l'habitatge principal de la família, 11 eren segones residències i 2 estaven desocupats. Tots els 60 habitatges eren cases. Dels 48 habitatges principals, 44 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 5 en tenien tres, 11 en tenien quatre i 30 en tenien cinc o més. 43 habitatges disposaven pel capbaix d'una plaça de pàrquing. A 13 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Briou el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 8 | 65 a 69 | 12 |
| 0 | 60 a 64 | 0 |
| 12 | 55 a 59 | 0 |
| 0 | 50 a 54 | 8 |
| 4 | 45 a 49 | 4 |
| 4 | 40 a 44 | 0 |
| 8 | 35 a 39 | 8 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 65 persones, 46 eren actives i 19 eren inactives. De les 46 persones actives 43 estaven ocupades (23 homes i 20 dones) i 3 estaven aturades (2 homes i 1 dona). De les 19 persones inactives 14 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de fabricació d'elements pel transport, 1 d'una empresa de construcció, 1 d'una empresa de transport i 1 d'una empresa de serveis.
L'únic servei als particulars que hi havia el 2009 era un guixaire pintor.
L'any 2000 a Briou hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Briou a l'INSEE.
* Évolution et structure de la population Fitxa amb el detall de dades de Briou a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Buturlínovka

Buturlínovka (rus: Бутурлиновка) és una ciutat de l'óblast de Vorónej, a Rússia. El 2018 tenia 24.319 habitants.
# Butòxid de piperonil

El butòxid de piperonil (BOP) és un compost orgànic sinèrgic de plaguicides especialment per la piretrina, els piretroides i la rotenona. Per ell mateix no té propietats plaguicides. Tanmateix quan s'afegeix a compostos plaguicides com els insecticides; la piretrina, piretroides, i els carbamats, la seva potència es veu incrementada considerablement.

## Mecanisme d'acció

El butòxid de piperonil és un potent inhibidor enzimàtic del citocrom p450. Aquesta família d'enzims són les principals que actuen en els mecanismes de destoxificació de molts plaguicides. Inhibint els mecanismes desintoxicació permet que les concentracions del plaguicida dins l'organisme siguin més grans donat que impedeix la seva metabolització fent que romangui més temps dins del cos de l'insecte o organisme que es vol eliminar. El butòxid de piperonil és moderadament estable, i és un derivat semisintètic del safrol.

## Toxicitat

Hi ha un debat sobre si el butòxid de piperonil és oncogènic, mutagènic o teratogènic en humans. La seva toxicitat oral i dèrmica en mamífers es baixa, amb una LD50 de 7.500 a 6.150 mg/kg quan s'administra oralment a rates. Un estudi fet l'any 2011 va trobar una associació significativa amb l'aire amb butòxid de peronil durant l'embaràs i un retard del desenvolupament mental als 36 mesos d'edat. Segons els investigadors aquest retard és similar a l'observat per l'exposició al plom.

## Referències

* ↑ National Pesticide Information Center - Piperonyl Butoxide General Fact Sheet
* ↑ National Pesticide Information Center - Piperonyl Butoxide Technical Fact Sheet
* ↑ Common Insecticide Used in Homes Associated With Delayed Mental Development of Young Children, ScienceDaily, Feb. 10, 2011

## Bibliografia

* Moores, G. D., Philippou, D., Borzatta, V., Trincia, P., Jewess, P., Gunning, R., Bingham, G. An analogue of piperonyl butoxide facilitates the characterisation of metabolic resistance. Pest Manag. Sci. 65: 150-154 (2009)
# Butxina

Butxina (en rus: Бучина) és un poble de l'óblast de Sverdlovsk, a Rússia, segons el cens del 2010 tenia 59 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Butíkovo

Butíkovo (en rus: Бутиково) és un poble (un possiólok) de l'óblast de Tula, a Rússia, segons el cens del 2010 tenia 1.115 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Caixa de cartró (joc)

La caixa de cartró ha estat usada històricament com a joc infantil per la seva versatilitat, que propicia el joc simbòlic, i la facilitat d'accés, en estar feta d'un material barat i freqüent en els embalatges casolans. Els nens empren la caixa arrossegant-la, com a mur o bé ficant-se al seu interior si és prou grossa com per encabir-los. Com destaca Chris Bench, president del Strong National Museum of Play "les mateixes qualitats que la fan atractiva per als manufacturadors - resistència, baix cost i lleugeresa - fan que esdevingui un dels jocs més adaptables al joc infantil". La caixa és considerada com a joc per persones de diferents cultures sense que calgui instruir sobre el seu possible ús lúdic, un dels motius pels quals va ser seleccionada per a la seva aparició al National Toy Hall of Fame.

## Beneficis del joc amb caixes de cartró

El caràcter inespecífic de la caixa esperona la imaginació dels nens, que la poden convertir en qualsevol accessori que necessitin per al seu joc i augmenta la seva motivació. En aquest sentit la caixa fomenta la narrativitat, ja que sovint empren una història breu a manera de consigna per explicar als potencials jugadors externs què és la caixa en aquella ocasió. També estimula el joc físic, perquè els infants juguen movent la caixa d'un cantó a l'altre, pujant-hi o donant voltes al seu costat. Un altre benefici apareix en el joc social, on la caixa actua com a potenciador del teatre o del role-playing dels infants, per exemple quan l'usen com a taulell en una botiga imaginària, com a escenari de titelles o de taula per als seus àpats conjunts.

## Referències

* ↑ Eberle, Scott. Classic Toys of the National Toy Hall of Fame: Celebrating the Greatest Toys of All Time!. The Strong National Museum of Play, 2009. ISBN 9780762435654.
* ↑ Escola d'Educació Especial Taiga. Jocs i activitats per desenvolupar el currículum d'educació infantil. Barcelona: Icaria, 2002.
# Ca les Viudes

Ca les Viudes és un edifici de Porrera (Priorat) que forma part de l'Inventari del Patrimoni Arquitectònic de Catalunya.

## Descripció

Edifici bastit de maçoneria arrebossada i pintada, de planta baixa, dos pisos i golfes i cobert per teulada a dos vessants. A la façana s'obren dues portes i una finestra a la planta baixa, dos balcons i una finestra al primer pis, tres balcons i una finestra al segon i tres finestres a les golfes. La porta, dovellada amb la data, dona accés a l'entrada amb tres arcades i escala d'accés al pis, amb cisterna i eines antigues ben conservades penjades a les parets.

## Història

La casa, propietat d'uns terratinents importants, fou bastida durant l'època de l'expansió demogràfica del poble, el segle xviii. A les seves terres es declarà per primer cop la fil·loxera al priorat. Fou reformada a principis de segle xx.

## Referències

* 1 2 «Ca les Viudes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2015].
# Cal Sastre (Viver)

Cal Sastre és una masia de Viver, al municipi de Viver i Serrateix (Berguedà) inclosa en l'Inventari del Patrimoni Arquitectònic de Catalunya.

## Descripció

Masia orientada al sud-est del tipus II segons la classificació de J. Danés, amb coberta a dues vessants i el carener perpendicular a la façana principal. Consta de tres plantes i presenta la façana amb els elements disposats simètricament. Al mig hi ha la porta d'entrada, amb arc rebaixat, i dos balcons, allindanat el del primer pis i amb arcs geminats el de la segona planta. Els finestrals són allindanats.
Tota la casa és feta amb maçoneria i carreus ben tallats als angles.

## Referències

* 1 2 «Cal Sastre». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Bulik

Bulik (en rus: Булык) és un poble de la República de Buriàtia, a Rússia, segons el cens del 2010 tenia 620 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Bull

«Bull» té aquests significats:
* Groupe Bull, empresa francesa d'informàtica
* Bull o paltruc, botifarra cuita gruixuda
* Bull (pel·lícula)
* Biografies:
** Fredrik Rosing Bull, inventor noruec
** John Bull (Somerset, Regne Unit, 1563 - Anvers, Països Baixos, 1628), compositor, organista i virginalista
** Lucien Bull, fotògraf i inventor francès
** Ole Bull (Bergen, 1810 - 1880), violinista noruec
# Cal Barber (Collsuspina)

Cal Barber és un edifici de Collsuspina (Moianès) inclòs a l'Inventari del Patrimoni Arquitectònic de Catalunya.

## Descripció

Es tracta d'una casa de notables dimensions amb coberta a dues vessants amb desaigua a les façanes laterals. Tant l'edifici com la façana principal tenen una disposició dels diferents elements que li donen un aspecte harmoniós i ordenat. La llinda està datada el 1680 i té inscrit el següent nom: "Franco Monpoay".

## Història

Contracta de construcció signada, amb data de 15 de juny de 1679, entre Francesc Montfar i Ramon Casan, mestre de cases originari de Tours, ara resident de Moià.

## Referències

* 1 2 «Cal Barber». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 març 2019].
# Cal Ballaró

Cal Ballaró és una casa pairal d'origen medieval que ha sofert importants transformacions al llarg dels segles, tot i que l'estructura principal és del segle xix. Avui integrada dins el nucli antic de Santpedor, és residència d'una nissaga familiar amb figures rellavants en la vida econòmica, política i cultural de la vila.

## Localització

Casa situada al Carrer del Vall, número 11 de Santpedor.

## Dades històriques

L'any 1812, Anton Ballaró compra la casa a Joan Cases, des d'aleshores la família Ballaró-Vila hi ha viscut ininterrompudament.
Al llarg del segle xix l'activitat econòmica passa a ser agrícola, a industrial i comercial (fabricació i venda d'aiguardent). Des de 1920 hi funciona un forn de pa.
El 1808, Anton Ballaró és membre de la Junta de Govern Local, i el 1814 patrocina el Sermó del Bruc en agraïment de l'acabament de la Guerra del Francès.
El 1882, Francesc Vila i Ballaró, com a batlle fa les gestions per l'arribada del ferrocarril a Santpedor.
El 1863 neix Anton Vila i Sala, historiador local i home de la Renaixença.
El 1930 neix Jordi Vila i Soler, jugador del FC Barcelona (1951-1956).

## Descripció

Casa pairal rectangular amb teulada de quatre vessants i miranda (mirador). A la façana sud hi ha dues filades de galeria construïdes a finals del segle xix. A la façana del carrer del Vall s'hi conserven elements constructius de diferents èpoques. La planta baixa està subdividida en dues parts, el forn de pa que antigament eren les quadres de la casa, i el celler. Al primer pis hi ha pròpiament l'habitatge, on cal destacar-hi la sala i l'antiga biblioteca d'Anton Vila i Sala. Al segon pis hi trobem un nou habitatge on antigament hi havia unes golfes. Annex a l'edifici princial es conserven els espais on es fabricava l'aiguardent: tres tines de vi, un gran cobert que antigament servia per a la llenya i la fassina (alambí), un pou i el viver per recollir les aigües pluvials.

## Referències

* ↑ «Un patrimoni de col·lecció: SANTPEDOR». Ajuntament de Santpedor. Diputació de Barcelona, xarxa de municipis, 2011, pàg. 24 fitxes.
* ↑ Vila i Prat, Francesc. Anton Vila i Sala (1863-1936). 2015. Santpedor: Ajuntament de Santpedor, p. 131. ISBN 9788492034970.
# Bouchain

Bouchain és un municipi francès, situat a la regió dels Alts de França, al departament del Nord. L'any 2006 tenia 4.187 habitants. Limita al nord amb Mastaing, al nord-est amb Rœulx i Lourches, a l'est amb Neuville-sur-Escaut i Lieu-Saint-Amand, al sud-est amb Hordain, al sud amb Paillencourt i Estrun, al sud-oest amb Wavrechain-sous-Faulx i a l'oest amb Marquette-en-Ostrevant.

## Fills il·lustres

* Auguste Pilati (1810-1877) compositor musical.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | 1 128 | 1 102 | 1 198 | 1 183 | 1 148 | 1 401 | 1 463 | 1 577 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 632 | 1 501 | 1 504 | 1 607 | 1 685 | 1 763 | 1 859 | 1 405 | 1 527 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 760 | 1 716 | 2 214 | 1 732 | 2 076 | 2 434 | 2 402 | 2 421 | 2 812 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 3 505 | 3 916 | 4 826 | 4 543 | 4 317 | 4 282 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-1995 | Albert Leduc | Divers droite |
| 1995-1996 | Jean Dhollande | PCF |
| 1996-2008 | Michel Caron | PCF |
| 2008- | Jacques-Pierre Boltz | |
# CHM

CHM té els següents significats:
* Carles Hac Mor, escriptor català
* Museu d'Història de l'Ordinador (del seu nom en anglès Computer History Museum), museu dedicat a l'evolució dels ordinadors ubicat a Mountain View (Estats Units)
* Clearing House Mechanism, procediment per a l'intercanvi entre països d'informació ambiental i de biodiversitat establert per l'ONU
* CHM (del nom en anglès Checkmate) també és l'abreviatura d'escac i mat, posició final del joc d'escacs
* chm també és el codi ISO 639-1 del mari, llengua parlada a Rússia
* Chm. també és l'abreviatura de la chamosita, mineral inclòs en els fil·losilicats
* .chm també és l'extensió dels fitxers de Microsoft Compiled HTML Help, programari d'ajuda desenvolupat per Microsoft
# Cambolectres

Els cambolectres (en llatí Cambolectri) eren un poble gal de la Gàl·lia Aquitània. Plini el Vell parla dels "cambolectres atlàntics" i els situa a la Gàl·lia Narbonensis, però és dificil saber en quin punt. També parla dels "cambolectres agesinats" Pictonibus juncti que vivien vora els píctons. Alguns estudiosos separen els cambolectres dels agesinats i els consideren dos pobles propers però diferents, i sembla Plini també els considerava dos pobles. Vivien a la regió de Baiona.

## Referències

* ↑ Smith, William (ed.). «Cambolectri». Dictionary of Greek and Roman Geography (1854). [Consulta: 21 febrer 2021].
# Bradford City Association Football Club

El Bradford City Association Football Club és un club de futbol anglès de la ciutat de Bradford, West Yorkshire.

## Història

El club va ser fundat el 1903, després de diverses reunions organitzades per James Whyte, sots editor del Bradford Observer, amb representants de la Football Association i membres del club de rugbi Manningham FC. El nou club adoptà els colors del Manningham (grana i àmbar), així com l'estadi, el Valley Parade. Immediatament fou admès a la Division Two de la Football League malgrat no haver disputat cap partit previ. La temporada 1907-08 assolí el campionat de Segona i ascendí per primer copa a la Primera Divisió. La seva millor classificació en aquesta categoria fou una 5a posició la temporada 1910-11. Aquesta mateixa temporada guanyà la FA Cup vencent en el partit de repetició el Newcastle United. L'equip va perdre la categoria, juntament amb el Manchester United, en finalitzar la temporada 1921-22.
L'11 de maig de 1985, l'estadi del Bradford City, Valley Parade, va patir un incendi en el qual van morir 56 seguidors. A més, aquest fet provocà que el club hagués de jugar durant 19 mesos fora del seu estadi.
El club passà 77 temporades allunyat de la Primera Divisió, fins al seu ascens a la Premier League del 1999. Descendí en acabar la temporada. Des d'aleshores el club patí diverses crisis econòmiques que el portaren a prop del tancament, descendint i ascendint pel les categories inferiors del futbol anglès.

## Palmarès

* Segona divisió anglesa (actual Football League Championship) (1):
** 1907-08
* Tercera divisió anglesa (actual Football League One) (1):
** 1984-85
* Tercera divisió (nord) (1):
** 1928-29
* FA Cup (1):
** 1911
* Third Division North Challenge Cup (1):
** 1939

## Referències

* ↑ Frost, Terry. Bradford City A Complete Record 1903-1988. Breedon Books Sport, 1988, p. 11. ISBN 0-907969-38-0.
* ↑ Dewhirst, John. City Memories - An Illustrated Record of Bradford City A.F.C., p. ch. 1. ISBN 1-900463-57-1.
* ↑ Frost. Bradford City A Complete Record 1903-1988, p. 13.
* ↑ Frost. Bradford City A Complete Record 1903-1988, p. 65-66.
* ↑ Frost. Bradford City A Complete Record 1903-1988, p. 16.
* ↑ Frost. Bradford City A Complete Record 1903-1988, p. 49.
* ↑ Frost. Bradford City A Complete Record 1903-1988, p. 21.
* ↑ «1920-1929». Manchester United Football Club. [Consulta: 14 maig 2008].
* ↑ Frost. Bradford City A Complete Record 1903-1988, p. 28.
* ↑ Frost. Bradford City A Complete Record 1903-1988, p. 59.
* ↑ Markham. The legends of Bradford City, p. 99.
* ↑ Sutcliffe, Richard «Premier display!». Telegraph & Argus, 10-05-1999 [Consulta: 13 maig 2008].

## Enllaços externs

* Lloc web oficial del club
* Bradford City's bantamspast museum
* Perfil Arxivat 2013-09-26 a Wayback Machine.